CELEX: 62010FN0088
Language: fi
Date: 2010-09-27 00:00:00
Title: Asia F-88/10: Kanne 27.9.2010 — Van Asbroeck v. komissio

20.11.2010   
            
            
               FI
            
            
               Euroopan unionin virallinen lehti
            
            
               C 317/50
            
         Kanne 27.9.2010 — Van Asbroeck v. komissio
   (Asia F-88/10)
   ()
   2010/C 317/90
   Oikeudenkäyntikieli: ranska
   
      Asianosaiset
   
   
      Kantaja: Van Asbroeck (Dilbeek, Belgia) (edustajat: asianajajat S. Rodrigues, A. Blot ja C. Bernard-Glanz)
   
      Vastaaja: komissio
   
      Oikeusriidan kohde ja kuvaus
   
   Vastaajan sen päätöksen kumoaminen, jolla hylättiin kantajan vaatimukset, joiden mukaan 22.10.2008 tehty komission päätös, joka koskee ennen 1.5.2004 palkkaluokkaa vaihtaneille virkamiehille maksettavan tasoituskorvauksen käyttöönottoa, on jätettävä osittain soveltamatta, kantaja on luokiteltava uudelleen taannehtivin vaikutuksin 1.5.2004 lähtien palkkaluokkaan D*4/8 ja hänen uransa on määriteltävä uudelleen hänelle tuosta lähtien kuuluvien ylennysten, vuosikorotusten ja ikälisien mukaisesti.
   
      Vaatimukset
   
   
               —
            
            
               Vastaajaa on kehotettava ottamaan nimenomainen kanta siihen taulukkoon, jonka kantaja oli laatinut verratakseen tosiasiallista palkkaansa palkkaan, joka hänelle olisi pitänyt maksaa, jos hän ei olisi vaihtanut palkkaluokkaa ennen 1.5.2004
            
         
               —
            
            
               Henkilöstötuomioistuimen on kumottava komission päätös, jolla se hylkäsi vaatimukset, joiden mukaan 22.10.2008 tehdyn komission päätöksen, joka koskee ennen 1.5.2004 palkkaluokkaa vaihtaneille virkamiehille maksettavan tasoituskorvauksen käyttöönottoa, 1 artiklan 3 kohdan kolmas virke on jätettävä soveltamatta, kantaja on luokiteltava uudelleen taannehtivin vaikutuksin 1.5.2004 lähtien palkkaluokkaan D*4/8 ja hänen uransa on määriteltävä uudelleen hänelle tuosta lähtien kuuluvien ylennysten, vuosikorotusten ja ikälisien mukaisesti, ja valituksen hylkäävä päätös on tarvittaessa kumottava
            
         
               —
            
            
               Vastaaja on velvoitettava maksamaan kantajalle väliaikaisesti 13 218,24 euron suuruiseksi määritetty summa korvauksena kantajalle aiheutetusta taloudellisesta vahingosta, laillisine viivästyskorkoineen tuomion antamispäivästä lukien
            
         
               —
            
            
               komissio on velvoitettava korvaamaan oikeudenkäyntikulut.